hotchpotch/miracl-hf-unified huggingface dataset:
นกปักษาสวรรค์โกลดี
นกปักษาสวรรค์โกลดี (; ) เป็นนกชนิดหนึ่งในวงศ์นกปักษาสวรรค์ (Paradisaeidae) จัดเป็นนกชนิดหนึ่งที่อยู่ในสกุล "Paradisaea" ซึ่งเป็นสกุลนกปักษาสวรรค์ที่เป็นที่รู้จักกันเป็นอย่างดี เนื่องจากมีชุดขนที่โดดเด่น และมีความต้องการขนมากที่สุด
นกปักษาสวรรค์โกลดี ได้ชื่อมาจากนักสำรวจและสะสมชาวสกอตต์ แอนดรูว์ โกลดี ซึ่งเป็นผู้ค้นพบนกชนิดนี้ในปี ค.ศ. 1882
นกปักษาสวรรค์โกลดี เป็นนกเฉพาะถิ่นที่พบได้เฉพาะป่าบนที่สูงบนเกาะเฟอร์กูสันและเกาะนอร์มันบี ซึ่งเป็นเกาะใหญ่ในหมู่เกาะดอนเตรแคสโต นอกชายฝั่งตะวันออกของนิวกินีเท่านั้น
นกปักษาสวรรค์โกลดี จัดว่าเป็นนกปักษาสวรรค์ชนิดที่หายากและมีความต้องการขนมากที่สุดในช่วงเปลี่ยนผ่านศตวรรษ โดยเฉพาะสำหรับชาวพื้นเมือง เนื่องจากสีที่เป็นขนสีแดงเพลิงสวยงาม นกปักษาสวรรค์โกลดีเป็นนกที่ร้องสื่อสารกันด้วยเสียงอันดัง ตัวผู้จะร้อง ""อู้ อู้ อู้ อี้ อ้า"" ตัวเมียจะร้อง ""อ้า อ้า อี๋ อี๋"" ซึ่งตัวผู้จะร้องเสียงประสานกันเพื่อดึงดูดตัวเมีย
แม้ปัจจุบันนี้ จากการอนุรักษ์ทำให้จำนวนนกปักษาสวรรค์โกลดีมีจำนวนมากขึ้น แต่ก็ยังจัดว่าเป็นนกที่หาได้ยากอยู่ดี นกปักษาสวรรค์ตัวผู้จะมีพฤติกรรมเกี้ยวพาราสีตัวเมีย ด้วยการอวดชุดขน โดยตัวเมียจะมองจากด้านบน เมื่อตัวเมียให้ความสนใจ ตัวผู้จะเริ่มตื่นตัวทันที หากตัวเมียสนใจในตัวผู้ตัวใดตัวเมียจะไม่ไปไหน และจะแสดงออกด้วยการกระดิกขน ตัวผู้จะเอาขนหางและลำตัวสัมผัสที่หน้าอกของตัวเมีย จากนั้นตัวผู้จึงจะเข้าผสมพันธุ์ ในบางครั้งอาจมีตัวผู้มากกว่าหนึ่งตัวแข่งขันอวดชุดขนเพื่อแย่งชิงตัวเมีย ซึ่งพฤติกรรมทั้งหมดนี้จะเกิดขึ้นเฉพาะบนต้นไม้เท่านั้น
อะลูมิเนียมคาร์บอเนต
อะลูมิเนียมคาร์บอเนต () เป็นคาร์บอเนตของอะลูมิเนียม ซึ่งอะลูมิเนียมคาร์บอเนตนี้ยังไม่สามารถยืนยันคุณสมบัติได้แน่ชัด ใช้เป็นยาลดกรด เมื่ออยู่ในกระเพาะจะเกิดปฏิกิริยาดังนี้การเตรียมอะลูมิเนียมคาร์บอเนตทำได้โดยนำอะลูมิเนียมซัลเฟต (Al(SO)) ทำปฏิกิริยากับโซเดียมคาร์บอเนต (NaCO):
อะลูมิเนียมคาร์บอเนตเป็นสารประกอบที่ไม่เสถียร จึงสามารถสลายตัวได้และให้อะลูมิเนียมไฮดรอกไซด์ (Al(OH)) กับ คาร์บอนไดออกไซด์ (CO):
อ็องตวน กรีแยซมาน
อ็องตวน กรีแยซมาน (; ; เกิดวันที่ 21 มีนาคม ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้กับอัตเลติโกมาดริดในลาลีกา และทีมชาติฝรั่งเศส กรีแยซมานเป็นที่รู้จักในด้านการควบคุมลูกบอล การเร่งความเร็วได้อย่างรวดเร็ว และการเลี้ยงลูก เขาเคยเล่นใหักับฟุตบอลเยาวชนทีมชาติฝรั่งเศส โดยเป็นตัวแทนแข่งให้กับทีมชาติในรุ่นอายุต่ำกว่า 19 ปี, 20 ปี และ 21 ปี ในปี ค.ศ. 2010 ยังเป็นส่วนหนึ่งของทีมชนะเลิศ ฟุตบอลชิงแชมป์แห่งชาติยุโรปรุ่นอายุต่ำกว่า 19 ปี หลังจากนั้นจึงได้เป็นตัวแทนทีมชาติฝรั่งเศสในการแข่งขันฟุตบอลโลก 2014
กรีแยซมานเป็นลูกครึ่งฝรั่งเศส–โปรตุเกส มีความใฝ่ฝันตั้งแต่เด็กว่าอยากเป็นนักฟุตบอลตามอามารู ลอปึช ผู้เป็นตา ซึ่งเคยเป็นผู้เล่นของปาซุชดือฟือไรรา สโมสรในปรีไมราลีกา ลีกของโปรตุเกส จึงเสนอตัวทดสอบกับหลายสโมสรชั้นนำในฝรั่งเศส เช่น ออแล็งปิกลียอแน, โอแซร์ หรือแซ็งเตเตียน แต่ถูกปฏิเสธทั้งหมดเนื่องจากถูกมองว่ามีรูปร่างเล็กเกินไป จนกระทั่งเอริก โอลฮัตส์ แมวมองของเรอัลโซเซียดัด เห็นความสามารถในตัวของกรีแยซมานในขณะที่ลงเล่นให้กับสโมสรสมัครเล่นแห่งหนึ่งในกรุงปารีส ขณะที่มีอายุเพียง 13 ปี จึงชวนให้เข้าสังกัดด้วย ซึ่งที่ตั้งของสโมสรอยู่ในแคว้นบาสก์ของสเปน ซึ่งห่างจากบ้านเกิดของกรีแยซมานถึง 500 ไมล์
ในตอนแรกกรีแยซมานอาศัยอยู่ในเมืองที่ติดกับชายแดนสเปน เพื่อที่จะเดินทางข้ามพรมแดนไปเรียนหนังสือที่ฝั่งฝรั่งเศส และกลับมาฝึกซ้อมฟุตบอลต่อที่ฝั่งสเปน โดยมีโอลฮัตส์ทำหน้าที่เป็นเหมือนทั้งผู้ปกครองและผู้ฝึกสอนคอยดูแลกรีแซมานอย่างใกล้ชิด จนกระทั่งกรีแยซมานมีชื่อติดทีมชุดใหญ่ของเรอัลโซเซียดัดด้วยอายุเพียง 18 ปี และได้ลงเล่นเป็นตัวจริงนัดแรกในเดือนกันยายน ค.ศ. 2009 ก่อนที่ในปี ค.ศ. 2015 จะย้ายไปที่อัตเลตีโกมาดริดด้วยค่าตัวประมาณ 24 ล้านปอนด์ (ราว 1,200 ล้านบาท) และสร้างชื่อเสียงขึ้นมา และได้ติดทีมชาติฝรั่งเศสชุดใหญ่ในช่วงต้นปี ค.ศ. 2014 โดยก่อนหน้านั้นได้ติดทีมชาติชุดเยาวชนและเลื่อนขึ้นตามอายุขึ้นมาเป็นลำดับ
ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศสเป็นเจ้าภาพ กรีแยซมานเป็นตัวสำรองที่ถูกเปลี่ยนตัวลงมาในนาทีที่ 68 แทนที่กีงส์แล กอมาน ในนัดที่ 2 ของรอบแรกที่พบกับแอลเบเนีย กรีแยซมานเป็นผู้โหม่งทำประตูให้ฝรั่งเศสขึ้นนำไป 1–0 ในนาทีที่ 90 ซึ่งเป็นช่วงท้ายการแข่งขันแล้ว และกรีแยซมานเป็นดาวซัลโวหรือผู้ที่ทำประตูได้มากที่สุดในการแข่งขันครั้งนี้ ด้วยจำนวน 6 ประตู และได้ติดทีมยอดเยี่ยมประจำการแข่งขัน ถึงแม้ฝรั่งเศสจะได้เพียงแค่รองแชมป์ก็ตาม อีกทั้งยังได้รับเลือกให้เป็นผู้เล่นยอดเยี่ยมประจำการแข่งขันครั้งนี้อีกด้วย
เบ็นเนอดิคท์ เฮอเวอเดิส
เบ็นเนอดิคท์ เฮอเวอเดิส () เกิดวันที่ 29 กุมภาพันธ์ ค.ศ. 1988 เป็นนักฟุตบอลชาวเยอรมัน ปัจจุบันเล่นให้กับยูเวนตุส ยืมตัวมาจากชัลเคอ 04 และทีมชาติเยอรมนี โดยเล่นในตำแหน่งกองหลัง
นกพาโรเทีย
นกพาโรเทีย เป็นสกุลของนกสกุลหนึ่ง ในวงศ์นกปักษาสวรรค์ (Paradisaeidae) ใช้ชื่อสกุลว่า "Parotia" (/พา-โร-เทีย/)
นกพาโรเทีย เป็นนกปักษาสวรรค์ที่ขึ้นชื่อว่าเป็นนกที่เต้นด้วยท้วงท่าที่เร้าใจบนพื้นดินของนกตัวผู้เพื่อการเกี้ยวพาราสีและผสมพันธุ์ บางชนิดเต้นด้วยท่าทางที่แปลก ๆ และซ้ำไปมา และซับซ้อนที่สุดในบรรดานกปักษาสวรรค์ แต่ทว่าเป็นที่ดึงดูดใจของนกตัวเมีย เมื่อตัวผู้จะเริ่มเต้นจะกางปีกออกและเผยให้เห็นถึงขนพิเศษที่หน้าอก ซึ่งขนดังกล่าวจะพันลำตัวและวนไปที่ด้านหลังและครอบคลุมปีก และจะเอาขนที่ยาวสามเส้นบนหัวโผล่ขึ้นมา จากนั้นก็จะเดินไปข้างหน้าพร้อมแกว่งหัวและส่ายตัวไปมา ซึ่งจะทำให้ลักษณะของนกเปลี่ยนไป ราวกับว่าแปลงกายมา ซึ่งนกตัวเมียจะมองตัวผู้ลงมาจากด้านบน ซึ่งตัวเมียจะเห็นรูปร่างของตัวผู้เป็นทรงกลมคล้ายกระโปรง
นกพาโรเทีย จะเลือกสถานที่ ๆ ในการเต้นที่สะอาดและเรียบร้อย เมื่อมีสิ่งต่าง ๆ ตกหล่นอยู่ เช่น ใบไม้หรือกิ่งไม้ ตัวผู้ก็จะคาบออกไปทิ้งนอกบริเวณ ในขณะที่นกตัวเมียจะเป็นฝ่ายเลือกตัวผู้จากการเต้น ซึ่งจากมุมมองของนกตัวเมียจะเห็นสีเหลือบบนหัวของนกตัวผู้ที่สั่นกระดิก ๆ ไปมาทั้งสีเหลืองและสีน้ำเงินด้วย
มารีนาเบย์แซนส์
มารีนาเบย์แซนส์ (Marina Bay Sands) เป็นรีสอร์ทขนาดใหญ่ ตั้งอยู่ที่อ่าวมารีนา ประเทศสิงคโปร์ นับเป็นอาคารที่มีมูลค่าแพงที่สุดในโลก ประมาณ 5.7 พันล้านดอลลาร์สหรัฐหรือประมาณ171พันล้านบาทไทย ทั้งนี้มาจากราคาที่ดินในบริเวณดังกล่าวที่มีมูลค่าสูง พัฒนาโดยบริษัทลาสเวกัสแซนส์
มารีนาเบย์แซนส์มีขนาดพื้นที่ 581,000 ตารางเมตร นับตั้งแต่ที่สร้างเสร็จในปี ค.ศ. 2010 ประกอบไปด้วยโรงแรม, ศูนย์ประชุมและนิทรรศการ, โรงภาพยนตร์, สถานบันเทิง, ภัตตาคารและร้านค้าต่าง ๆ
นกปักษาสวรรค์ (สกุล)
นกปักษาสวรรค์ หรือ นกการเวก เป็นสกุลของนกในสกุล "Paradisaea" (/พา-รา-ดิ-เซีย/) ในวงศ์นกปักษาสวรรค์ ( Paradisaeidae) โดยถือว่าเป็นสกุลของนกปักษาสวรรค์ที่เป็นที่รู้จักกันดีที่สุด เนื่องจากตัวผู้มีชุดขนที่สวยงาม และมีสีสันฉูดฉาดสดใส จึงเป็นที่ต้องการทำมาทำเป็นเครื่องประดับของชาวพื้นเมืองนิวกินี ตลอดจนเป็นสินค้าส่งออกในช่วงปลายศตวรรษที่ 19 ถึงต้นศตวรรษที่ 20
อีกทั้งยังเป็นสกุลที่ปรากฏบนธงชาติของนิวกินีอีกด้วย โดยคำว่า "Paradisaea" นั้นมาจากภาษาละตินที่หมายถึง "สวรรค์" และภาษาท้องถิ่นในอินโดนีเซีย คำว่า "Cenderawasih" หมายถึง "ของขวัญแห่งรัก"
นกปักษาสวรรค์ กระจายพันธุ์ในป่าที่ราบสูงเหนือระดับน้ำทะเล จนถึงป่าบนภูเขาสูงในหมู่เกาะอูรู, หมู่เกาะดอนเตรแคสโต และหมู่เกาะปาปัวตะวันตก
เป็นนกที่อาศัยอยู่รวมกันเป็นฝูง มักส่งเสียงร้องดังเพื่อสื่อสารกันรวมถึงการหาคู่ นกตัวผู้จะเป็นฝ่ายเกี้ยวพาตัวเมียด้วยการอวดขน กางปีก กางหางบนต้นไม้ ตัวเมียจะเป็นฝ่ายเลือกตัวผู้ด้วยตัวเอง การผสมพันธุ์เกิดขึ้นสั้น ๆ เพียงไม่กี่วินาที แต่นกตัวผู้อาจจะผสมพันธุ์กับตัวเมียตัวเดิม ๆ หรือเปลี่ยนตัวเมียไปเรื่อย ๆ ก็ได้
ในปี ค.ศ. 2009 มีการศึกษาทางไมโตรคอนเดรียดีเอ็นเอพบว่านกปักษาสวรรค์สกุลนี้อยู่ในชั้นเดียวกันกับนกปักษาสวรรค์สกุล "Cicinnurus" และยังแสดงให้เห็นว่านกปักษาสวรรค์น้ำเงินเองก็เป็นสกุลย่อยอยู่ในสกุลนี้ด้วยเช่นกัน
เบลก เชลตัน
เบลก โทลลิสัน เชลตัน (; เกิด 18 มิถุนายน ค.ศ. 1976) เป็นนักร้องแนวคันทรีและบุคคลในโทรทัศน์ชาวอเมริกัน ในปี ค.ศ. 2001 เขาเปิดตัวด้วยซิงเกิล "ออสติน" จากอัลบั้มเปิดตัวในชื่อเดียวกันกับเขา เพลง "ออสติน" ติดอันดับหนึ่ง 5 สัปดาห์บนชาร์ตบิลบอร์ดฮอตคันทรีซองส์ อัลบั้มดังกล่าวได้รับการรับรองระดับทองคำและยังมีอีก 2 เพลงที่ได้รับความนิยม (เพลง "ออลโอเวอร์มี" และ "โอลเรด") แม้ว่าเพลงจะออกในนามค่ายเพลงไจแอนต์เรเคิดส์ แต่เขาได้ย้ายมาอยู่สังกัดวอร์เนอร์บราเธอร์สเรเคิดส์หลังจากค่ายไจแอนท์ปิดตัวลงในปลายปี ค.ศ. 2001
อัลบั้มชุดที่สองและสามของเขาได้แก่ "เดอะดรีมเมอร์" (2003) และ "เบลก เชลตันส์ บาร์นแอนด์กริลล์" (2004) ได้รับการรับรองระดับทองคำเช่นกัน อัลบั้มชุดที่สี่ "เพียวบีเอส" (2007) ได้ออกจำหน่ายซ้ำในปี ค.ศ. 2008 โดยมีเพลงเวอร์ชันทำใหม่ "โฮม" ของไมเคิล บูเบล เป็นโบนัสแทร็กในอัลบั้มด้วย อัลบั้มชุดที่ห้า "สตาร์ตินไฟรส์" ออกจำหน่ายเดือนพฤศจิกายน ค.ศ. 2008 ตามมาด้วยอีพีชื่อ "ฮิลบิลลีโบน" และ "ออลอะเบาต์ทูไนต์" (2010) อัลบั้ม "เรดริเวอร์บลู" (2011 "เบสต์ออนอะทรูสตอรี..." (2013) "บริงงิงแบ็กเดอะซันไชน์" (2014) และ"อิฟไอม์ออเนสต์" (2016) โดยรวมแล้ว เบลก เชลตันมีเพลงที่ติดชาร์ตเพลงคันทรี 24 เพลง มีเพลงอันดับหนึ่ง 15 เพลง เพลง "ดูอินวอตชีไลส์" ทำลายสถิติซิงเกิลอันดับหนึ่งในชาร์ตคันทรีแอร์เพลย์ติดต่อกันมากที่สุดในประวัติศาสตร์ 24 ปีของชาร์ต เขาถูกเสนอชื่อเข้าชิงรางวัลแล้ว 5 ครั้ง เบลก เชลตันมีเพลงที่ติดชาร์ตทั้งหมด 24 เพลง มี 11 เพลงติดอันดับหนึ่ง เขาได้เข้าชิงรางวัลแกรมมีถึง 6 ครั้งด้วยกัน
เชลตันยังเป็นกรรมการในรายการประกวดร้องเพลง "แนชวิลล์สตาร์" "แคลชออฟเดอะไควส์" และ"เดอะวอยซ์" เขาเป็นกรรมการในรายการ"เดอะวอยซ์"ตั้งแต่เริ่มจัดรายการ และลูกทีมของเขาได้รับชัยชนะใน 4 จาก 8 ซีซัน (ซีซันที่ 2-4 และ 7) เขาเป็นอดีตสามีของนักร้องแนวคันทรี มิแรนด้า แลมเบิร์ต
อะเทาซันด์ซันส์
อะเทาซันด์ซันส์ () เป็นสตูดิโออัลบั้มที่ 4 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 8 กันยายน พ.ศ. 2553 โดยวอร์เนอร์บราเธอร์ส เรคคอร์ดส ผลิตโดยนักร้องนำของวง ไมค์ ชิโนดะ และ ริก รูบิน ผู้ที่ได้ร่วมผลิตสตูดิโออัลบั้มที่ 3 ของวง "มินิตส์ทูมิดไนต์" (Minutes to Midnight) ใน พ.ศ. 2550
"อะเทาซันด์ซันส์" (ตะวันนับพัน) เป็นอัลบั้มที่ได้รวบรวมจากหลากหลายแนวคิด ที่มีความสัมพันธ์ในเรื่องเกี่ยวกับความกลัวของมนุษย์ เช่น สงครามนิวเคลียร์ ลิงคินพาร์กยอมรับว่าอัลบั้มนี้แตกต่างจากอัลบั้มที่ผ่านมาเป็นอย่างมาก ซึ่งเป็นการทดลองเสียงรูปแบบที่แตกต่างจากเดิมและแปลกใหม่สำหรับอัลบั้ม"อะเทาซันด์ซันส์" ไมค์ ชิโนดะ ให้สัมภาษณ์กับเอ็มทีวีว่าเนื้อหาของเพลงในอัลบั้มนี้กล่าวถึงประเด็นทางสังคมมากมาย ตลอดจนการผสมผสานระหว่างความคิดของมนุษย์กับเทคโนโลยี โดยชื่ออัลบั้มมาจากข้อความที่ว่า "God save us everyone, will we burn inside the fires of "a thousand suns"" เป็นเนื้อเพลงจากซิงเกิลแรกของอัลบั้ม "The Catalyst" นอกจากนี้ยังมีการกล่าวถึงการทิ้งระเบิดนิวเคลียร์ในประเทศญี่ปุ่นในปี พ.ศ. 2488 ผู้ที่เหลือรอดได้พรรณนาว่าแสงของระเบิดสว่างมาก "สว่างราวกับมีพระอาทิตย์อยู่นับพันดวง"
เพลงทั้งหมดแต่งและผลิตโดยลิงคินพาร์ก
การเลือกตั้งทั่วไปในประเทศตองงา พ.ศ. 2557
การเลือกตั้งทั่วไปในประเทศตองงา พ.ศ. 2557 จะจัดขึ้นในราชอาณาจักรตองงาในเดือนพฤศจิกายน พ.ศ. 2557 การเลือกตั้งครั้งนี้จะเลือกผู้แทน 26 ที่นั่งเป็นสมาชิกรัฐสภาตองงาซึ่งเป็นสภาเดี่ยว นอกจากนี้ พระมหากษัตริย์โดยการแนะนำของนายกรัฐมนตรีสามารถแต่งตั้งสมาชิกในคณะรัฐมนตรีซึ่งไม่ใช่สมาชิกรัฐสภาได้ โดยผู้นั้นจะได้ที่นั่งในรัฐสภาโดยตำแหน่ง ผู้แทน 26 ที่นั่ง แบ่งออกเป็นผู้แทนราษฎร 17 ที่นั่งและผู้แทนชนชั้นสูง 9 ที่นั่ง
การเลือกตั้งทั่วไปครั้งนี้จะเป็นการเลือกตั้งครั้งที่ 2 ภายใต้กฎหมายการเลือกตั้งในเดือนพฤษภาคม พ.ศ. 2553 ซึ่งส่งผลให้สมาชิกรัฐสภาส่วนใหญ่มาจากการเลือกตั้งของประชาชน แทนรูปแบบเก่าที่ผู้แทนราษฎรและชนชั้นสูงมีจำนวนเท่ากัน การเลือกตั้งทั่วไปในประเทศตองงา พ.ศ. 2553 เป็นการเลือกตั้งตามรูปแบบใหม่ครั้งแรก และเป็นครั้งแรกที่รัฐสภามีอำนาจถวายคำแนะนำให้พระมหากษัตริย์แต่งตั้งนายกรัฐมนตรี
การรักษาทางจิตเวชด้วยไฟฟ้า
การรักษาทางจิตเวชด้วยไฟฟ้า () เดิมเรียก การช็อกไฟฟ้า เป็นการรักษามาตรฐานทางจิตเวชศาสตร์ซึ่งเหนี่ยวนำให้ผู้ป่วยชักด้วยไฟฟ้าเพื่อการแก้การเจ็บป่วยทางจิตเวช ปกติ ECT ใช้เป็นการรักษาวิธีสุดท้ายสำหรับโรคซึมเศร้า จิตเภท อาการฟุ้งพล่านและอาการเคลื่อนไหวน้อยหรือมากเกิน แนวปฏิบัติปกติของ ECT เกี่ยวข้องกับการบริหารหลายครั้ง ตรงแบบให้สองหรือสามครั้งต่อสัปดาห์กระทั่งผู้ป่วยไม่มีอาการทรมานอีก จิตประสาทแพทย์ชาวอิตาลี อูโก แชร์เลตติและลูซิโอ บีนี เป็นผู้ริเริ่มใน ค.ศ. 1938 และได้รับความนิยมเป็นรูปแบบการรักษาในบรรดาจิตแพทย์ในคริสต์ทศวรรษ 1940 และ 1950
ในบันเทิงคดีตะวันตก มักเล่ากระบวนการดังกล่าวว่าเจ็บปวด แต่ในประเทศตะวันตก จะให้ ECT ภายใต้ยาระงับความรู้สึกกับยาคลายกล้ามเนื้อ
ราว 70% ของผู้ป่วย ECT เป็นหญิง อาจเป็นเพราะหญิงมีความเสี่ยงซึมเศร้าเป็นสองเท่าของชาย แม้มีการวิจัยปริมาณมาก แต่กลไกฤทธิ์ที่แน่ชัดของ ECT ยังยากจะอธิบาย และ ECT ที่สำเร็จปกติจะตามด้วยการรักษาด้วยยาเสมอ การให้ (ในสหราชอาณาจักร) มักให้สองข้าง ซึ่งกระแสไฟฟ้าจะผ่านข้ามสมองทั้งก้อน วิธีนี้ดูเหมือนมีประสิทธิภาพสูงกว่า แต่มีความเสี่ยงความจำเสื่อมเพิ่มขึ้นด้วย ส่วนการให้ข้างเดียว จะมีประสิทธิภาพน้อยกว่า แต่มีความเสี่ยงความจำเสื่อมน้อยกว่า องค์การอนามัยโลกใน ค.ศ. 2005 แนะนำว่า วิธีดังกล่าวควรใช้เมื่อมีคำยินยอมเป็นลายลักษณ์อักษรของผู้ป่วยหรือผู้แทน โดยมียาระงับความรู้สึกและยาคล้ายกล้ามเนื้อเพียงพอ และห้ามใช้กับเด็ก จิตแพทย์และวิชาชีพสุขภาพจิตอื่นเห็นต่างกันว่าควรใช้ ECT เมื่อใดและควรใช้เป็นการรักษาขั้นแรกหรือไม่ หรือ ECT ควรสงวนไว้กับผู้ป่วยที่ไม่สนองต่อการรักษาแบบอื่น เช่น ยาและจิตบำบัด ECT ถูกมองว่าเป็นหนึ่งในทางเลือกการรักษาที่อันตรายน้อยที่สุดซึ่งมีอยู่สำหรับหญิงมีครรภ์ซึ่งซึมเศร้ารุนแรง
การรักษาทางจิตเวชด้วยไฟฟ้ามีความแตกต่างในการใช้สามทาง คือ การวางขั้วไฟฟ้า ความถี่ของการรักษาและรูปคลื่นไฟฟ้าของสิ่งเร้า การใช้ทั้งสามรูปแบบเหล่านี้สามารถต่างกันได้มากทั้งผลข้างเคียงร้าย และการทุเลาของอาการ หลังการรักษา ปกติการรักษาด้วยยาจะดำเนินต่อ และผู้ป่วยบางคนได้รับ ECT เรื่อย ๆ
แก้วตาพี่
แก้วตาพี่ เป็นบทประพันธ์ของ นิตยา นาฎยะสุนทร เริ่มแรกบทประพันธ์ถูกนำไปสร้างเป็นภาพยนตร์ที่ออกฉายในปี พ.ศ. 2524 โดยค่ายสีบุญเรืองฟิล์ม จากการกำกับของ "พันคำ" นำแสดงโดย จารุณี สุขสวัสดิ์, ทูน หิรัญทรัพย์, สมบัติ เมทะนี , อำภา ภูษิต ออกฉายครั้งแรกเมื่อวันที่ 8 สิงหาคม 2524 ต้อนรับวันสาร์ทจีนที่โรงภาพยนตร์เอเธนส์-เฉลิมกรุง-พาราไดซ์-พระโขนงรามา-นครหลวงรามา
และต่อมาถูกนำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2532 และ พ.ศ. 2549 โดยละครโทรทัศน์ในปี พ.ศ. 2532 จัดโดย วรายุฑ มิลินทจินดา กำกับการแสดงโดย สุประวัติ ปัทมสูต นำแสดงโดย ตฤณ เศรษฐโชค กับ จริยา สรณคม ออกอากาศทุกจันทร์-พฤหัสบดี เวลา 20.45 - 21.30 น. ออกอากาศวันที่ 31 พฤษภาคม - 4 กรกฎาคม พ.ศ. 2532
ละครโทรทัศน์ในปี พ.ศ. 2549 ผลิตโดยบริษัท ละครไท จำกัด โดยผู้จัด หทัยรัตน์ อมตวณิชย์ บทโทรทัศน์โดย ณัฐิยา ศิรกรวิไล กำกับการแสดงโดย กฤษณ์ ศุกระมงคล นำแสดงโดย เจษฎาภรณ์ ผลดี กับ เข็มอัปสร สิริสุขะ ออกอากาศทุกวันพุธ-พฤหัสบดี เวลา 20.30 - 22.30 น. ออกอากาศวันที่ 28 กันยายน - 9 พฤศจิกายน พ.ศ. 2549
แม่ค้าขนมหวาน
แม่ค้าขนมหวาน เป็นละครโทรทัศน์ไทย แนว แอ็กชั่น-โรแมนติก-คอมเมดี นำแสดงโดย กฤษฎา พรเวโรจน์, เข็มอัปสร สิริสุขะ และนักแสดงชั้นนำอีกมากมาย เริ่มออกอากาศตอนแรกวันที่ 13 มกราคม พ.ศ. 2552-3 มีนาคม พ.ศ. 2552 ทุกวันจันทร์-อังคาร เวลา 20.30 - 22.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เมคเกอร์ วาย จำกัด โดยผู้จัด ยศสินี ณ นคร จากบทประพันธ์ของ ฬีฬา บทโทรทัศน์โดย ศุภชัย สิทธิอำพรพรรณ กำกับการแสดงโดย กฤษณ์ ศุกระมงคล
การเลือกตั้งทั่วไปในสหราชอาณาจักร พ.ศ. 2548
การเลือกตั้งทั่วไปในสหราชอาณาจักร พ.ศ. 2548 จัดขึ้นเมื่อวันที่ 5 พฤษภาคม พ.ศ. 2548 ในการเลือกตั้งครั้งนี้พรรคแรงงานได้รับที่นั่ง 355 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน พรรคอนุรักษนิยมได้รับที่นั่ง 198 ที่นั่ง พรรคเสรีประชาธิปไตยได้รับที่นั่ง 62 ที่นั่ง มากที่สุดตั้งแต่ก่อตั้งพรรคมา
ข้าวแกง
ข้าวแกง หรือ ข้าวราดแกง อาหารคาวชนิดหนึ่ง ที่เกิดจากการนำกับข้าวประเภทต่างๆ มาราดลงบนข้าวสวย หรืออาจเป็นชุดตั้งโต๊ะ กับข้าวประกอบด้วยแกงเผ็ดและของเคียงแก้เผ็ดเป็นสำคัญ นอกจากแกงเผ็ด ยังมีผัดเผ็ด และอาจมีน้ำพริก ส่วนของเคียงแก้เผ็ด มักเป็นของทอด เช่น ปลาทอด เนื้อทอด กุนเชียงทอด และไข่ทั้งหลาย และผัดต่าง ๆ
คำว่าข้าวแกง ปรากฏในพระราชหัตถเลขาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 มีความว่า “เดิมกินข้าวไม่ได้ โกรธว่ากับข้าวไม่อร่อยบ่อยๆ จนครั้งหนึ่งวานให้กรมหมื่นปราบซื้อข้าวแกงมากิน” กล่าวกันว่า ทรงโปรดเสวยข้าวแกงยิ่งนัก จนเมื่อเสด็จประพาสต้นตามท้องที่ต่างๆ ก็มักจะมีผู้จัดหาข้าวแกงมาถวายให้เสวยอยู่เสมอ
ลาวัณย์ โชตามระ นักเขียนได้กล่าวไว้ว่า เมื่อกว่าร้อยปีก่อน มีร้านขายข้าวแกงตาเพ็ง ยายพุก ตั้งอยู่สี่แยกบ้านหม้อมีศาลาใหญ่หลังหนึ่ง เรียกกันว่าศาลาตาเพ็ง สองผัวเมียที่ขายข้าวแกงจนร่ำรวยเป็นเศรษฐี
ร้านขายข้าวราดแกงในประเทศไทยมีขายทั่วไป ทั้งในรูปแบบร้านอาหาร เพิงขายอาหาร ในปั๊มน้ำมัน ฯลฯ โดยจะมีพนักงานตักข้าวสวย ราดบนแกง ร่วมกับกับข้าวอื่น ตามลูกค้าสั่ง
วันมอร์ไนต์ (เพลงมารูนไฟฟ์)
"วันมอร์ไนต์" () เป็นเพลงของวงดนตรีแนวป็อปร็อกอเมริกัน มารูนไฟฟ์ เพลงออกจำหน่ายวันที่ 19 มิถุนายน ค.ศ. 2012 เป็นซิงเกิลที่สองจากสตูดิโออัลบั้มชุดที่สี่ "โอเวอร์เอกซ์โพสต์" (ค.ศ. 2012) เพลงเขียนโดยแอดัม เลอวีน เชลล์แบ็ก แมกซ์ มาร์ติน และซาแวน โคเทชา ขณะที่งานโปรดิวเซอร์เป็นหน้าที่ของเชลล์แบ็ก และมาร์ตินด้วย เพลงเป็นแนวป็อปที่มีอิทธิพลของเร้กเก้อย่างชัดเจน ด้านเนื้อเพลง พูดถึงการเข้ากันไม่ได้กับคนคนหนึ่ง และหวังเพียงให้เขาได้อยู่กับเธอ "อีกคืนเดียว" (one more night) เนื้อเพลงเปิดจากแนวคิดเกี่ยวกับการยอมรับหรือปฏิเสธความรู้สึก (push and pull) ว่าหัวใจ จิตใจ และร่างกายต้องการอะไร ซึ่งล้วนแต่เป็นสิ่งที่ต่อต้านกัน
เพลงเป็นที่ชื่นชอบขอบนักวิจารณ์ ส่วนใหญ่ชื่นชมกลิ่นอายของเรกเก้ในเพลง เสียงของเลอวีน และตั้งให้เป็น "เพลงที่ติดหูในหน้าร้อน" (summer catchy song) อย่างไรก็ตาม นักวิจารณ์บางกลุ่มก็สัมผัสได้ว่าขาดอัตลักษณ์และตำหนิทำนองเพลง เพลงเปิดตัวที่อันดับที่ 42 บนชาร์ตบิลบอร์ดฮอต 100 และอันดับที่ 27 บนชาร์ตแคนาเดียนฮอต 100 เพลงขึ้นถึงอันดับ 1 บนชาร์ตฮอต 100 และอันดับที่ 2 บนชาร์ตแคนาเดียนฮอต 100 เพลงนี้ถือว่าเป็นเพลงที่ประสบความสำเร็จที่สุดของวงจนถึงปัจจุบัน โดยติดอันดับหนึ่งติดต่อกันถึง 9 สัปดาห์ เพลงยังประสบความสำเร็จบนชาร์ตซิงเกิลของออสเตรเลีย ขึ้นถึงอันดับที่ 2 และขึ้นอันดับ 1 บนชาร์ตซิงเกิลของนิวซีแลนด์ และชาร์ตกาออนมิวสิกของเกาหลีใต้ เพลงขายได้ 6.9 ล้านหน่วย เป็นเพลงที่ขายดีเป็นอันดับที่ 8 ในปี ค.ศ. 2012
มิวสิกวิดีโอกำกับโดยปีเตอร์ เบิร์ก ออกวันที่ 25 มิถุนายน ค.ศ. 2012 ในวิดีโอ เลอวีนเป็นนักมวยที่ทำงานหาเงินเพื่อประคับประคองคนรักและลูกที่ยังเล็ก ขณะที่เขาใช้เวลาฝึกฝนทั้งคืนเพื่อขึ้นชกยกสำคัญ เขาต้องดิ้นรนเพื่อให้อยู่ใกล้ชิดกับคนรักขณะเลี้ยงลูกด้วยกัน แม้ว่าเขาจะดูมุ่งมั่น แต่คนรักก็ประสบปัญหาเกี่ยวกับอาชีพที่เขาทำและสถานะทางการเงินที่ไม่มั่นคงพอที่จะเลี้ยงลูกสาว จนต้องทิ้งเขาไปในตอนสุดท้าย วงแสดงเพลงนี้ครั้งแรกในรายการคอนเสิร์ต "ทูเดย์โชว์" ในวันที่ 29 มิถุนายน ค.ศ. 2012 และยังแสดงในรายการ "เลตโชว์วิตเดวิด เลตเตอร์แมน" และในทัวร์คอนเสิร์ต โอเวอร์เอกซ์โพสต์ทัวร์ (ค.ศ. 2012-2014)
อารี สุทธิพันธุ์
ศาสตราจารย์พิเศษอารี สุทธิพันธุ์ ศิลปินแห่งชาติ สาขาทัศนศิลป์ พ.ศ. 2555 ผู้บุกเบิกจัดการเรียนการสอนวิชาเอกศิลปศึกษา ที่วิทยาลัยวิชาการศึกษา ประสานมิตร (ปัจจุบันคือ มหาวิทยาลัยศรีนครินทรวิโรฒ) เกิดเมื่อ 26 ธันวาคม พ.ศ. 2473 ที่จังหวัดราชบุรี สำเร็จการศึกษาด้านศิลปะจากโรงเรียนเพาะช่าง, ระดับปริญญาตรีที่วิทยาลัยวิชาการศึกษา ประสานมิตร และระดับปริญญาโทที่มหาวิทยาลัยแห่งรัฐอินเดียนา สหรัฐอเมริกา
แห่งชาติ
มายองเนส
มายองเนส ( ออกเสียงว่า "มายอแนซ") หรือ ซอสไข่แดง เป็นซอสข้นที่ทำจากไข่แดง น้ำมัน และน้ำส้มสายชู (หรือใช้น้ำมะนาวแทนได้) เป็นเครื่องปรุงรสของอาหารชาวตะวันตกหลายชาติ เช่น อาหารฝรั่งเศส อาหารสเปน เป็นต้น มายองเนสมีสีขาว สีเหลืองอ่อน หรือสีครีม
เบคอน
เบคอน () หรือ เนื้อรมควัน เป็นเนื้อสัตว์ (โดยมากมักใช้เนื้อหมู) ที่นำมาหมักเค็มด้วยเกลือเป็นจำนวนมาก จากนั้นนำมาตากแห้งเป็นเวลาหลายสัปดาห์หรือเป็นเดือนๆ ในอากาศที่เย็นแห้ง, บางแห่งอาจนำเบคอนมาต้ม หรือรมควันด้วย. โดยมากแล้ว, เบคอนชนิดแห้งสดมักมีการนำไปทำให้สุกก่อนที่จะรับประทาน. อนึ่ง เบคอนแบบต้มอาจนำมาทานได้เลย, แต่บางท้องที่ก็อาจนำมาปรุงรสอีกก่อนรับประทาน.
กัซปาโช
กัซปาโช (, ) หรือ กัชปาชู (, ) เป็นซุปที่ทำจากผักดิบและรับประทานแบบเย็น ๆ ส่วนผสมหลักคือมะเขือเทศบด กัซปาโชมีต้นกำเนิดจากแคว้นอันดาลูซิอาทางภาคใต้ของประเทศสเปน เป็นที่นิยมรับประทานกันทั่วไปในสเปนและประเทศเพื่อนบ้านอย่างโปรตุเกส โดยเฉพาะในฤดูร้อน
ชูร์โร
ชูร์โร () หรือบางครั้งเรียกว่า "ปาท่องโก๋สเปน" และ "โดนัทสเปน" เป็นแป้งทอดโรยน้ำตาล มีลักษณะยาวเป็นแท่ง ๆ นิยมรับประทานในสเปน โปรตุเกส ฝรั่งเศส ฟิลิปปินส์ และสหรัฐอเมริกา โดยมากในสเปน นิยมจุ่มกับช็อกโกแลตร้อนหรือกาแฟนมเมื่อรับประทาน ชาวสเปนนิยมรับประทานเป็นอาหารเช้า
เมลอนกอนฆามอน
เมลอนกอนฆามอน () หรือ มาโลอัมปาร์นิล () เป็นอาหารสเปน มักรับประทานในยามฤดูใบไม้ผลิกับฤดูร้อน ส่วนผสมหลักคือแตงไทย (สามารถนำไปหมักเค็มก่อนได้) และแฮมหรือแฮมบ่มแห้ง () หั่นเป็นแผ่น เมลอนกอนฆามอนมีรสชาติหลัก ๆ อยู่สองรส คือ รสชาติหวานจากแตงไทยและรสชาติเค็มจากแฮม
อาร์ร็อสเนเกร
อาร์ร็อสเนเกร, อาร์ร็อสแนกรา (บาเลนเซียและ) หรือ อาร์โรซเนโกร () แปลตามตัวอักษรว่า "ข้าวดำ" เป็นอาหารจากแคว้นบาเลนเซียและแคว้นกาตาลุญญา ประเทศสเปน มีส่วนผสมหลักคือข้าวและปลาหมึกกระดอง (หรือปลาหมึกกล้วย) โดยนำน้ำหมึกของปลาหมึกมาทำให้ข้าวเป็นสีดำ มีรสชาติใกล้เคียงกับปาเอยา บางคนเรียกว่า "ปาเอยาดำ" () แต่การเรียกแบบนี้ถือว่าไม่ถูกต้องถึงแม้ว่าปาเอยากับอาร์ร็อสเนเกรจะมีวิธีการทำแบบเดียวกันก็ตาม
แอ็สการ์โก
แอ็สการ์โก (, , แปลว่า "หอยทาก") เป็นอาหารฝรั่งเศสที่มีส่วนประกอบคือหอยทาก โดยมากรับประทานเป็นออร์เดิร์ฟในประเทศฝรั่งเศส และร้านอาหารฝรั่งเศสทั่วไป
สนามกีฬาโอลิมปิก (มอนทรีออล)
สนามกีฬาโอลิมปิก (มอนทรีออล) หรือที่รู้จักกันในชื่อ "สนามกีฬาโอลิมปิกบิ๊กโอ" ตั้งอยู่ที่เมืองมอนทรีออล ควิเบก แคนาดา เริ่มก่อสร้างในปี ค.ศ. 1973 แล้วเสร็จในปี ค.ศ. 1976 ซึ่งเป็นสนามกีฬาขนาดใหญ่อันดับที่ 1 ของแคนาดา
ในปี ค.ศ. 1976 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 21 ที่แคนาดาเป็นเจ้าภาพ
ลูวิน ไนยาแทงกา
ลูวิน จอห์น ไนยาแทงกา () เกิดเมื่อวันที่ 18 สิงหาคม ค.ศ. 1988 เป็นนักฟุตบอลทีมชาติเวลส์เชื้อสายซิมบับเว ของสโมสรบาร์นสลี่ย์ ในฟุตบอลลีกวัน
จากการที่ ลูวิน ไนยาแทงกา เกิดที่ย่านเบอร์ตันอะพอนเทรนต์ ในแคว้นสแตฟฟอร์ดเชียร์ ของอังกฤษ โดยมีพ่อเป็นชาวซิมบับเว และมีแม่เป็นชาวเวลส์ ทำให้สามารถเลือกเล่นให้ทีมชาติได้ทั้งทีมชาติอังกฤษ, ซิมบับเว และทีมชาติเวลส์
ไนยาแทงกาเลือกเล่นให้กับทีมชาติเวลส์ โดยเขาได้รับการบันทึกว่าเป็นกัปตันทีมชาติเวลส์ชุดอายุไม่เกิน 21 ปี ที่อายุน้อยที่สุด และลงเล่นให้ทีมชาติชุดใหญ่เป็นครั้งแรกเมื่อวันที่ 1 มีนาคม ปี 2006 ในการแข่งกระชับมิตรกับทีมชาติปารากวัย ด้วยวัยเพียง 17 ปี 195 วัน โดยทำสถิติเป็นผู้เล่นที่อายุน้อยที่สุดที่ได้ลงสนามให้ทีมชาติในขณะนั้น ก่อนที่สถิติดังกล่าวจะถูกทำลายลงโดย "แฮรีย์ วิลสัน"
ปอโตเฟอ
ปอโตเฟอ (, , แปลตามตัวอักษรว่า "หม้อบนไฟ") เป็นสตูเนื้อแบบฝรั่งเศส เชฟแรมง บล็อง กล่าวว่า ปอโตเฟอเป็นอาหารที่มีชื่อเสียงที่สุดในประเทศฝรั่งเศส
แยมโรล
แยมโรล หรือ เค้กม้วน () เป็นแผ่นเค้กฟองน้ำม้วน แผ่นเค้กฟองน้ำบางดังกล่าวประกอบด้วยส่วนผสมหลักคือ แป้ง ไข่ และ น้ำตาล แล้วนำไปอบกับถาดอบรูปสี่เหลี่ยมผืนผ้า จากนั้นนำแผ่นเค้กบางดังกล่าวออกจากถาดแล้วทาด้วยแยมหรือผลไม้กวน แล้วจึงนำมาม้วนให้มีรูปเป็นกระบอก เวลารับประทานจะผ่าตามขวาง
เค้กฟองน้ำ
เค้กฟองน้ำ หรือ สปันจ์เค้ก () เป็นเค้กที่ทำจากแป้ง (โดยมากแป้งสาลี) น้ำตาล ไข่ และบางครั้งผงฟู เพื่อให้ฟูและมีฟองอากาศอย่างผิวฟองน้ำ (สัตว์ทะเล)
เอนเจลเค้ก
เอนเจลเค้ก () หรือ เอนเจลฟูดเค้ก () เป็นเค้กฟองน้ำชนิดหนึ่ง มีต้นกำเนิดจากสหรัฐอเมริกา เป็นที่นิยมรับประทานในคริสต์ศตวรรษที่ 19 ตอนปลาย มีการเรียกเค้กนี้ว่าเค้กเทวดาหรือเค้กนางฟ้าเพราะมีเนื้อเค้กที่นุ่มเบาราวกับเป็น "อาหารของเทวดา"
นาซีโกเร็ง
นาซีโกเร็ง (มาเลเซียและ) หรือที่ในภาษามลายูปัตตานีเรียกว่า นาซิ กฺอแรฺ็ง ( ) มีความหมายตรงตัวว่า "ข้าวผัด" เป็นอาหารที่นำข้าวสุกไปผัดกับน้ำมันหรือเนยเทียม ปรุงรสด้วยซีอิ๊วหวาน () หอมแดง กระเทียม มะขาม และพริก อาจมีส่วนผสมอื่นด้วย เช่น ไข่ ไก่ กุ้ง
เกรวี
เกรวี (; ) เป็นซอสที่ทำมาจากสารน้ำแทรกในเนื้อสัตว์หรือพืชผัก ซึ่งจะคายสารน้ำออกมาเมื่อโดนความร้อน แล้วนำไปทำให้ข้นด้วยแป้งสาลีหรือแป้งข้าวโพด บางครั้งอาจมีการเติมสีผสมอาหารลงไปในเกรวีเพื่อให้สีดูเข้มขึ้นด้วย เกรวีแบบสำเร็จรูปมีจำหน่ายหลายรูปแบบ ได้แก่ แบบก้อน แบบผง และแบบกระป๋อง นิยมรับประทานกับเนื้อย่าง มีตโลฟ ข้าว และมันฝรั่งบด
เกรวีมีอยู่มากมายหลายประเภท ทั้งที่ทำจากช็อกโกแลต, ไข่ไก่, เห็ด, เครื่องในสัตว์ปีก, หัวหอม, พืชผัก, ครีม เป็นต้น
มีตโลฟ
มีตโลฟ (, แปลว่า "ขนมปังเนื้อ") เป็นอาหารที่ทำจากเนื้อสัตว์สับหรือบด ผสมด้วยเครื่องปรุงอื่น แล้วนำมาปั้นเป็นรูปแถวขนมปัง จากนั้นนำไปอบหรือรมควัน มีตโลฟจะต้องนำไปอบในถาดอบสำหรับขนมปังเพื่อที่จะให้อยู่ในรูปของแถวขนมปัง หรืออาจใช้มือปั้นเป็นรูปแถวขนมปังก็ได้ มีตโลฟโดยมากทำจากเนื้อวัวบด แต่บางครั้งอาจทำจากเนื้อแพะ เนื้อแกะ เนื้อหมู เนื้อลูกวัว เนื้อกวาง หรือเนื้อไก่ก็ได้เช่นกัน
ไขมันเนย
ไขมันเนย () หรือ ไขมันนม () เป็นไขมัน ซึ่งอยู่ในรูปของอนุภาคเม็ดไขมัน (fat globule) แขวนลอยอยู่ในน้ำนม ในสภาพอิมัลชัน (emulsion) ปริมาณไขมันนมแปรผันตามชนิดของสัตว์ เช่น น้ำนมโค มีระดับไขมัน 33-47 กรัมต่อลิตร
ทาฮีนี
ทาฮีนี () หรือ เฏาะฮีนะฮ์ () เป็นซอสทำจากงาบด นิยมใช้ในอาหารแอฟริกาเหนือ อาหารกรีก อาหารตุรกี และอาหารตะวันออกกลาง ทาฮีนีอาจนำไปรับประทานเดี่ยว ๆ หรืออาจนำไปใช้เป็นส่วนประกอบหลักของฮัมมัส (ถั่วลูกไก่บด), บาบากานูช และฮาลวาก็ได้
ฮัมมัส
ฮัมมัส, ฮุมมุส () หรือ ฮุมมุศ () เป็นอาหารประเภทจิ้มหรือใช้ทาจากภูมิภาคเลแวนต์ ทำจากถั่วลูกไก่บด ผสมด้วยทาฮีนี (ซอสงา) น้ำมันมะกอก น้ำมะนาว เกลือ และกระเทียม ปัจจุบันฮัมมัสเป็นที่นิยมทั่วตะวันออกกลาง (รวมทั้งตุรกีและแอฟริกาเหนือ) และในรายการอาหารตะวันออกกลางทั่วโลก
วงกต มณีรินทร์
พลตำรวจเอก วงกต มณีรินทร์ หรือ บิ๊กจั๋ม เป็นอดีตสมาชิกวุฒิสภาจากการสรรหา เป็นอดีตรองผู้บัญชาการตำรวจแห่งชาติ
พล.ต.อ.วงกต มณีรินทร์ เกิดเมื่อวันที่ 7 สิงหาคม พ.ศ. 2493 สำเร็จการศึกษาระดับปริญญาตรี รัฐประศาสนศาสตรบัณฑิต จากโรงเรียนนายร้อยตำรวจ รุ่นเดียวกันกับ พ.ต.ท.ทักษิณ ชินวัตร และปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ สมรสกับ ดร.สิริกร มณีรินทร์ อดีตรัฐมนตรีช่วยว่าการกระทรวงศึกษาธิการ ในรัฐบาลของ พ.ต.ท.ทักษิณ ชินวัตร
พล.ต.อ.วงกต มณีรินทร์ เข้ารับราชการในสังกัดกรมตำรวจ เคยได้รับแต่งตั้งให้ดำรงตำแหน่งผู้บัญชาการโรงเรียนนายร้อยตำรวจ ผู้บัญชาการตำรวจสอบสวนกลาง และตำแหน่งสูงสุดคือ รองผู้บัญชาการตำรวจแห่งชาติ ภายหลังเกษียณอายุราชการได้รับแต่งตั้งเป็นสมาชิกวุฒิสภา จากการสรรหา
พีตา
พีตา () หรือ พิตตา () มาจากภาษากรีกว่า "ปีตา" () เป็นขนมปังซึ่งทำจากแป้งสาลีที่ขึ้นฟูเล็กน้อย มีลักษณะแบนและกลมหรือรี มีหลากหลายขนาด ขนมปังชนิดแบนไม่ว่าจะมีการทำให้ขึ้นฟูหรือไม่ ก็ล้วนแต่เป็นขนมปังที่มีมาตั้งแต่สมัยโบราณแล้ว ฉะนั้น ขนมปังพีตาจึงถือว่าเป็นขนมปังโบราณชนิดหนึ่ง
ฟาลาเฟล
ฟาลาเฟล () หรือ ฟะลาฟิล () เป็นของทอดที่ทำจากถั่วลูกไก่ ถั่วปากอ้า หรือทั้งสองผสมกัน ฟาลาเฟลเป็นอาหารตะวันออกกลาง โดยมากนิยมรับประทานกับขนมปังพีตาซึ่งนำมาห่อฟาลาเฟลไว้ข้างใน ฟาลาเฟลสามารถนำมารับประทานกับสลัด ผักดอง ซอสพริก หรือซอสที่ทำจากทาฮีนีได้ด้วย อนึ่ง ฟาลาเฟลสามารถนำมารับประทานเป็นของว่างหรือนำไปเสิร์ฟเป็นส่วนหนึ่งของอาหารเรียกน้ำย่อย (เมเซ) ก็ได้เช่นกัน
Chicago
ปาอัมตูมากัต
ปาอัมตูมากัต (, , แปลว่า "ขนมปังกับมะเขือเทศ") เป็นอาหารแบบฉบับชนิดหนึ่งของแคว้นกาตาลุญญาและเกาะมาจอร์กาในหมู่เกาะแบลีแอริก ประเทศสเปน ปาอัมตูมากัตมีส่วนประกอบหลักคือขนมปังซึ่งสามารถนำไปปิ้งก่อนได้ หรือขนมปังค้างคืนที่มีเนื้อแข็ง จากนั้นก็นำมะเขือเทศสดมาขูดทาไปมากับหน้าขนมปัง พอทาเสร็จก็จึงโรยหน้าขนมปังด้วยน้ำมันมะกอกและเกลือเล็กน้อย บางท้องถิ่นอาจนำกระเทียมมาขูดทาไปมาด้วย
บาคลาวา
บาคลาวา (), บากลาวา (ตุรกีออตโตมัน: ) หรือ บักลาวะฮ์ () เป็นขนมที่ทำด้วยแผ่นฟีลโล (phyllo) และถั่วเปลือกแข็ง ซึ่งเชื่อมติดอยู่ด้วยกันด้วยน้ำเชื่อมหรือน้ำผึ้ง เป็นขนมจากจักรวรรดิออตโตมันเก่า ปัจจุบันนิยมรับประทานในเอเชียกลางและเอเชียตะวันตกเฉียงใต้
การเลือกตั้งทั่วไปในสหราชอาณาจักร พ.ศ. 2544
การเลือกตั้งทั่วไปในสหราชอาณาจักร พ.ศ. 2544 จัดขึ้นเมื่อวันที่ 7 มิถุนายน พ.ศ. 2544 ในการเลือกตั้งครั้งนี้พรรคแรงงานได้รับที่นั่ง 413 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน ส่วนพรรคอนุรักษนิยมได้รับที่นั่ง 166 ที่นั่ง ทำให้นายวิลเลียม เฮก ลาออกจากหัวหน้าพรรคอนุรักษนิยม และทำให้เขากลายเป็นหัวหน้าพรรคอนุรักษนิยมคนแรกที่ไม่ได้ดำรงตำแหน่งนายกรัฐมนตรีนับตั้งแต่ นายออสเตน เชมเบอร์เลน ดำรงตำแหน่งหัวหน้าพรรค และพรรคเสรีประชาธิปไตยได้รับที่นั่ง 52 ที่นั่ง
การเลือกตั้งทั่วไปในสหราชอาณาจักร พ.ศ. 2540
การเลือกตั้งทั่วไปในสหราชอาณาจักร พ.ศ. 2540 จัดขึ้นเมื่อวันที่ 1 พฤษภาคม พ.ศ. 2540 ในการเลือกตั้งครั้งนี้พรรคแรงงานได้รับที่นั่ง 418 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกในรอบ 18 ปี ภายใต้การนำพรรคของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะมากที่สุดตั้งแต่ก่อตั้งพรรคมา พรรครัฐบาลเดิมอย่างพรรคอนุรักษนิยมได้รับที่นั่ง 166 ที่นั่ง ซึ่งสูญเสียที่นั่งในสภาถึง 178 ที่นั่ง ทำให้พรรคไม่มี ส.ส.ในเวลส์และสกอตแลนด์ พรรคเสรีประชาธิปไตยได้รับที่นั่ง 46 ที่นั่ง
การเลือกตั้งทั่วไปในสหราชอาณาจักร พ.ศ. 2535
การเลือกตั้งทั่วไปในสหราชอาณาจักร พ.ศ. 2535 จัดขึ้นเมื่อวันที่ 9 เมษายน พ.ศ. 2535 ในการเลือกตั้งครั้งนี้พรรคอนุรักษนิยมได้รับที่นั่ง 336 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน นางมาร์กาเรต แทตเชอร์ได้ลาออกจากตำแหน่งในเดือนพฤศจิกายน พ.ศ. 2533 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่ผลการเลือกตั้งกลับเป็นชัยชนะของพรรคอนุรักษนิยม ทำให้สำนักสำรวจความคิดเห็นเชื่อว่ากลุ่มคนที่ไม่ประสงค์ออกความคิดเห็นไม่กล้าบอกพรรคที่ตนเองชอบโดยเฉพาะผู้สนับสนุนพรรคอนุรักษนิยม การเลือกตั้งครั้งนี้พรรคอนุรักษนิยมได้รับคะแนนเสียงสูงที่สุดในประวัติศาสตร์การเมืองสหราชอาณาจักร ส่วนพรรคแรงงานได้รับที่นั่ง 271 ที่นั่ง และพรรคเสรีประชาธิปไตยได้รับที่นั่ง 20 ที่นั่ง
การเลือกตั้งทั่วไปในสหราชอาณาจักร พ.ศ. 2530
การเลือกตั้งทั่วไปในสหราชอาณาจักร พ.ศ. 2530 จัดขึ้นเมื่อวันที่ 11 มิถุนายน พ.ศ. 2530 ในการเลือกตั้งครั้งนี้พรรคอนุรักษนิยมได้รับที่นั่ง 376 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน ส่วนพรรคแรงงานได้รับที่นั่ง 229 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 22 ที่นั่ง
ต้มยำลำซิ่ง
ต้มยำลำซิ่ง เป็นบทประพันธ์ของ Sanctuary ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
ค่าย แกรมมี่โกลด์
คูมิส
คูมิส () เป็นนมเปรี้ยวที่ได้จากการนำน้ำนมของม้าไปหมัก มีที่มาจากกลุ่มชนเตอร์กิกและมองโกเลีย ปัจจุบันเป็นเครื่องดื่มที่สำคัญของผู้คนในเอเชียกลาง ได้แก่ผู้คนในคาซัคสถาน คัลมืยคียา คีร์กีซสถาน มองโกเลีย และซินเจียง เป็นต้น
สถาบันเทคโนโลยียานยนต์มหาชัย
สถาบันเทคโนโลยียานยนต์มหาชัย () เป็นสถาบันอุดมศึกษาเอกชนในประเทศไทย ดำเนินการโดยบริษัท พี.เอ็ม.ที.เอ็นเตอร์ไพรส์ จำกัด ก่อตั้งขึ้นโดยได้รับอนุญาตจากกระทรวงศึกษาธิการ เมื่อวันที่ 31 กรกฎาคม พ.ศ. 2555 เป็นสถาบันอุดมศึกษาที่เน้นการเรียนการสอนด้านยานยนต์
สถาบันเทคโนโลยียานยนต์มหาชัย เป็นสถาบันอุดมศึกษาในเครือฐานปัญญา เอ็ดดูเคชั่น กรุ๊ป โดยได้รับอนุญาตจากกระทรวงศึกษาธิการให้จัดการศึกษาในระดับปริญญา เมื่อวันที่ 31 กรกฎาคม พ.ศ. 2555 ตั้งอยู่บนพื้นที่ 11 ไร่ บริเวณหมู่ที่ 4 ถนนพระราม 2 ตำบลบางน้ำจืด อำเภอเมืองสมุทรสาคร จังหวัดสมุทรสาคร
ปัจจุบันมี ดร.ภักดี ฐานปัญญา เป็นอธิการบดี
หัวใจสองภาค
หัวใจสองภาค เป็นละครโทรทัศน์ไทย แนวดราม่า-โรแมนติก จากบทประพันธ์ของ ม.มธุการี โดยมีการสร้างเป็น ละครโทรทัศน์ มาแล้ว 3 ครั้งด้วยกัน ครั้งแรกในปี พ.ศ. 2530 และครั้งที่สองในปี พ.ศ. 2543 ออกอากาศทาง สถานีโทรทัศน์สีกองทัพบกช่อง 7 และครั้งที่สามในปี พ.ศ. 2552-พ.ศ. 2553 ออกอากาศทาง สถานีวิทยุโทรทัศน์ไทยทีวีสีช่อง 3
! ปี || พ.ศ. 2530 || พ.ศ. 2543 || พ.ศ. 2552-53
การแตกล่า
การแตกล่า () เป็นร่นถอยหรือถอนกำลังจากสมรภูมิอย่างโกลาหลและไม่เป็นระเบียบ จนส่งผลให้อีกฝ่ายหนึ่งได้ชัย หรือเกิดหลังการปราชัย เสียวินัย หรือขวัญตกต่ำ
กองทัพแตกล่ามักสลายเป็น "ทุกคนช่วยตัวเอง" ขณะที่ผู้รอดชีวิตหนีให้ปลอดภัย การแตกล่ามักส่งผลให้กำลังที่ร่นถอยสูญเสียกำลังพลมากกว่าการร่นถอยอย่างเป็นระเบียบ ในหลายโอกาส มีทหารถูกฆ่าในการแตกล่ามากกว่าในการยุทธ์จริงเสียอีก โดยปกติ การแตกล่ามักยุติการยุทธ์หรือให้ขณะที่ผู้ชนะจำเป็นเพื่อชนะการยุทธ์อย่างเด็ดขาด
สรรพสินค้าเซ็นทรัล
บริษัท สรรพสินค้าเซ็นทรัล จำกัด () หรือ ห้างสรรพสินค้าเซ็นทรัล เป็นห้างสรรพสินค้าเก่าแก่แห่งหนึ่งของประเทศไทย ก่อตั้งโดย เตียง จิราธิวัฒน์ เริ่มดำเนินการเมื่อปี พ.ศ. 2490 ด้วยการเป็นร้านขายของชำเล็กๆ ก่อนที่สัมฤทธิ์ บุตรชาย จะเริ่มดำเนินการห้างสรรพสินค้าเซ็นทรัล สาขาแรกเมื่อ พ.ศ. 2499 ที่ย่านวังบูรพา และกลายมาเป็นห้างสรรพสินค้าชั้นนำของไทยในปัจจุบัน
ห้างสรรพสินค้าเซ็นทรัล เกิดขึ้นจากการขยายกิจการร้านขายของชำเล็กๆ ของ นี่เจียง แซ่เจ็ง หรือ เตียง จิราธิวัฒน์ ชายหนุ่มที่เดินทางมาจากสาธารณรัฐประชาชนจีนเพื่อมาตั้งรกรากในไทยพร้อมกับ หวาน แซ่เจ็ง ผู้เป็นภรรยาและ ฮกเส่ง แซ่เจ็ง หรือ สัมฤทธิ์ จิราธิวัฒน์ บุตรชาย โดยเริ่มแรกเตียงเปิดร้านขายกาแฟ และร้านขายของชำเล็กๆ ที่ย่านบางมด ก่อนจะขยายมาเป็นร้านขนาดใหญ่ที่มีชื่อว่า เข่งเซ่งหลี ที่ย่านบางขุนเทียน โดยเป็นร้านกาแฟ ร้านอาหาร ร้านของใช้ ร้านตัดเสื้อ ร้านตัดผม และที่อยู่อาศัยไว้ในหนึ่งเดียว จากความคิดนี้ทำให้ ฮกเส่ง อยากขยายกิจการของครอบครัวของตัวเองให้กว้างมากขึ้น โดยเริ่มจากการรับหนังสือมาขายต่อ จนกระทั่งสามารถเปิดร้านหนังสือที่ย่านสี่พระยาได้ด้วยเงินทุน 2,000 บาท ก่อนที่จะมาทำห้างสรรพสินค้าครบวงจรเป็นแห่งแรกในประเทศไทย
ห้างสรรพสินค้าเซ็นทรัลในเริ่มแรก นี่เจียงมีความคิดที่จะใช้ชื่อว่า "ตงเอียง" ซึ่งมีความหมายว่า "กลาง" ในภาษาจีน โดยสื่อความหมายว่าสถานที่แห่งนี้จะกลายเป็นศูนย์กลางแห่งสินค้าและบริการ แต่แล้วฮกเส่งผู้เป็นลูกชาย กลับอยากใช้ชื่อว่า "เซ็นทรัล" ที่มีความหมายว่า "ที่เป็นใจกลาง ที่เป็นศูนย์กลาง" มากกว่า ต่อมา ฮกเส่ง ก็สามารถเปิดห้างสรรพสินค้าเซ็นทรัลสาขาแรกได้เป็นผลสำเร็จที่วังบูรพา ก่อนจะขยายกิจการของครอบครัวด้วยการพัฒนาเป็นห้างสรรพสินค้า และศูนย์การค้าขนาดใหญ่และทันสมัยของประเทศไทย
"เรียงตามวันที่เริ่มเปิดดำเนินการ"
ผักเป็ด
ผักเป็ด St. Hil. เป็นพืชล้มลุกในวงศ์ Amaranthaceae อดเลื้อยไปตามพื้นดิน ใบ เป็นใบเดี่ยวรูปหอกถึงรูปช้อน ดอกช่อ ดอกย่อยสีขาว ออกตามซอกใบ กลีบดอก 5 กลับ ขนาดไม่เท่ากัน มีเกสรเพศผู้ 5 อัน ผลทรงกลม หรือรูปไข่กลับ มีปีกขนาดเล็ก มีเมล็ดเดียว กระจายทั่วไปตามบริเวณที่น้ำท่วมถึง ที่ชื้นข้างทาง
ทาร์ตไข่โปรตุเกส
ทาร์ตไข่โปรตุเกส (; การออกเสียง: ; พหูพจน์: pastéis de nata) เป็นทาร์ตไข่ของชาวโปรตุเกส นิยมรับประทานในประเทศโปรตุเกส และในประเทศหรือสถานที่ที่มีคนพูดภาษาโปรตุเกสหรือเคยเป็นส่วนหนึ่งของจักรวรรดิโปรตุเกส (เช่น บราซิล แองโกลา โมแซมบิก เคปเวิร์ด เซาตูเมและปรินซิปี กินี-บิสเซา ติมอร์-เลสเต กัว มะละกา มาเก๊า, ผู้ที่นำเข้าไปสู่จีนแผ่นดินใหญ่ในภายหลัง) และประเทศอื่น ๆ ที่มีผู้คนเชื้อสายโปรตุเกสมาก เช่น แคนาดา ออสเตรีย ลักเซมเบิร์ก สหรัฐอเมริกา ฝรั่งเศส เป็นต้น
ทาร์ตไข่
ทาร์ตไข่ () หรือ ทาร์ตสังขยาไข่ () เป็นขนมอบชนิดทาร์ตสังขยานิยมรับประทานในโปรตุเกส อังกฤษ ฮ่องกง และประเทศอื่น ๆ ในทวีปเอเชีย มีส่วนประกอบหลักคือแป้งพายรอบนอก ส่วนตรงกลางมีไข่สังขยา แล้วนำไปอบ
นูเทลลา
นูเทลลา (หรือสะกด นูเทลล่า; , , "นูแตลลา"; , ) เป็นชื่อตราสินค้าอาหารประเภทใช้ทาที่ทำจากช็อคโกแล็ตถั่วฮาเซลนัต ผลิตโดยบริษัทเฟร์เรโร จำหน่ายตามท้องตลาดในปี พ. ศ. 2507
สนามกีฬาพานาธิเนอิก
สนามกีฬาพานาธิเนอิก () ตั้งอยู่ที่เมืองเอเธนส์ กรีซ
ในปี ค.ศ. 1896 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 1 ที่กรีซเป็นเจ้าภาพ
การเลือกตั้งทั่วไปในสหราชอาณาจักร พ.ศ. 2526
การเลือกตั้งทั่วไปในสหราชอาณาจักร พ.ศ. 2526 จัดขึ้นเมื่อวันที่ 9 มิถุนายน พ.ศ. 2526 ในการเลือกตั้งครั้งนี้พรรคอนุรักษนิยมได้รับที่นั่ง 397 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน แม้ว่าเศรษฐกิจตกต่ำและการว่างงานที่เพิ่มสูงขึ้น แต่ชัยชนะในสงครามหมู่เกาะฟอล์กแลนด์ และความระส่ำระสายของพรรคฝ่ายค้านทำให้ได้รับชัยชนะอย่างเด็ดขาดที่สุดนับตั้งแต่ พ.ศ. 2488 ส่วนพรรคแรงงานได้รับที่นั่ง 209 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 23 ที่นั่ง
ยูโรเปียนเกมส์
กีฬายูโรเปียนเกมส์ (; ชื่อย่อ: Europiad) เป็นการแข่งขันมหกรรมกีฬาระหว่างประเทศในทวีปยุโรป ซึ่งมีการจัดขึ้นในทุกสี่ปี เริ่มกำหนดการแข่งขันโดย คณะกรรมการโอลิมปิกแห่งชาติยุโรป (The European Olympic Committee; EOC)
สภานิติบัญญัติแห่งชาติ (ประเทศไทย) พ.ศ. 2516
สภานิติบัญญัติแห่งชาติ พ.ศ. 2516 (23 ธันวาคม พ.ศ. 2516 - 25 มกราคม พ.ศ. 2518) เป็นสภานิติบัญญัติแต่งตั้งขึ้นในรัฐบาลนายสัญญา ธรรมศักดิ์ หลังเหตุการณ์ 14 ตุลาคม พ.ศ. 2516 ซึ่งเป็นการยึดอำนาจและขับไล่รัฐบาลชุดที่มีจอมพล ถนอม กิตติขจร เป็นนายกรัฐมนตรี และต่อมาสมาชิกสภานิติบัญญัติแห่งชาติที่ได้รับการแต่งตั้งสมัยของจอมพล ถนอม กิตติขจร ได้ลาออกจากตำแหน่งตามเสียงเรียกร้องของกลุ่มนักศึกษาและประชาชนในขณะนั้น เพื่อเปิดทางให้รัฐบาลแต่งตั้งสมาชิกชุดใหม่ก่อนที่จะมีการตัดสินใจอย่างหนึ่งอย่างใดเป็นการเด็ดขาดลงไป ทำให้เหลือสมาชิกสภานิติบัญญัติแห่งชาติเพียง 11 คน ไม่เพียงพอที่จะเป็นองค์ประชุมสภานิติบัญญัติแห่งชาติ
กระทั่งในวันที่ 10 ธันวาคม พ.ศ. 2516 ได้มีพระบรมราชโองการ โปรดเกล้าฯ ให้แต่งตั้งสมัชชาแห่งชาติ จำนวน 2,347 คน เพื่อให้สมาชิกสมัชชาแห่งชาติเลือกตั้งกันเองให้เหลือ 299 คน เป็นสมาชิกสภานิติบัญญัติแห่งชาติ เมื่อวันที่ 19 ธันวาคม 2516 โดยข้าราชการพลเรือนเป็นกลุ่มที่ได้รับเลือกเป็นสภานิติบัญญัติแห่งชาติมากที่สุด และพระมหากษัตริย์ทรงแต่งตั้งสมาชิกสภานิติบัญญัติแห่งชาติตามมติสมัชชาแห่งชาติ เมื่อวันที่ 23 ธันวาคม 2516
สภานิติบัญญัติแห่งชาติ สิ้นสุดลงเนื่องจากมีการเลือกตั้งสมาชิกสภาผู้แทนราษฎรเป็นการทั่วไปตามรัฐธรรมนูญแห่งราชอาณาจักรไทย พุทธศักราช 2517
สภานิติบัญญัติชุดนี้มีชื่อเรียกทั่วไปว่า "สภาสนามม้า" เนื่องจากมีการเลือกกันที่สนามม้าราชตฤนมัย ประธานสภานิติบัญญัติแห่งชาติชุดนี้ มี 2 คน คือ หม่อมราชวงศ์คึกฤทธิ์ ปราโมช เป็นประธานสภาคนแรก ดำรงตำแหน่ง ระหว่าง วันที่ 24 ธันวาคม พ.ศ. 2516 - วันที่ 7 ตุลาคม พ.ศ. 2517 ต่อจากนั้นหม่อมราชวงศ์คึกฤทธ์ ปราโมช ลาออก และเลือกประธานกันใหม่มี นายประภาศน์ อวยชัย เป็นประธานสภา ดำรงตำแหน่ง ระหว่าง วันที่ 17 ตุลาคม พ.ศ. 2517 – วันที่ 25 มกราคม พ.ศ. 2518
มีพระบรมราชโองการโปรดเกล้าโปรดกระหม่อม แต่งตั้งสมาชิกสภานิติบัญญัติแห่งชาติ ตามมาตรา 6 ของธรรมนูญการปกครองราชอาณาจักร พุทธศักราช 2515 จำนวน 299 คน ดังนี้
การเลือกตั้งทั่วไปในสหราชอาณาจักร พ.ศ. 2522
การเลือกตั้งทั่วไปในสหราชอาณาจักร พ.ศ. 2522 จัดขึ้นเมื่อวันที่ 3 พฤษภาคม พ.ศ. 2522 ในการเลือกตั้งครั้งนี้พรรคอนุรักษนิยมได้รับที่นั่ง 339 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกนับตั้งแต่พ่ายแพ้การเลือกตั้งเมื่อเดือน กุมภาพันธ์ พ.ศ. 2517 และทำให้มาร์กาเรต แทตเชอร์เป็นสตรีคนแรกที่ดำรงตำแหน่งนายกรัฐมนตรีแห่งสหราชอาณาจักร ส่วนพรรคแรงงานได้รับที่นั่ง 269 ที่นั่ง พรรคเสรีนิยมได้รับที่นั่ง 11 ที่นั่ง
สนามกีฬาโอลิมปิกบากู
สนามกีฬาโอลิมปิกบากู () ตั้งอยู่ที่กรุงบากู ประเทศอาเซอร์ไบจาน เริ่มก่อสร้างในปี ค.ศ. 2011 แล้วเสร็จในปี ค.ศ. 2015 ซึ่งเป็นสนามกีฬาขนาดใหญ่อันดับที่ 1 ของอาเซอร์ไบจาน เป็นสนามเหย้าของฟุตบอลทีมชาติอาเซอร์ไบจาน และยังเป็นสนามกีฬาหลักใน ยูโรเปียนเกมส์ ครั้งที่ 1 ที่อาเซอร์ไบจานเป็นเจ้าภาพ
ในปี ค.ศ. 2020 สนามกีฬาแห่งนี้จะเป็น 1 ใน 19 สนาม ที่จะใช้แข่งขัน ฟุตบอลชิงแชมป์แห่งชาติยุโรป 2020 ที่ 19 ประเทศทั่วยุโรปเป็นเจ้าภาพ
สนามกีฬาโอลิมปิก (อาชกาบัต)
สนามกีฬาโอลิมปิก (อาชกาบัต) () ตั้งอยู่ในกรุงอาชกาบัต ประเทศเติร์กเมนิสถาน เริ่มก่อสร้างในปี ค.ศ. 2000 แล้วเสร็จในปี ค.ศ. 2003 ซึ่งเป็นสนามกีฬาขนาดใหญ่อันดับที่ 1 ของเติร์กเมนิสถาน
ในปี ค.ศ. 2017 สนามกีฬาแห่งนี้จะเป็นสนามกีฬาหลักของกีฬาเอเชียนอินดอร์-มาเชียลอาตส์เกมส์ ครั้งที่ 5 ที่เติร์กเมนิสถานเป็นเจ้าภาพ
Cambodia: Between War and Peace
ภาพยนต์เรื่อง Cambodge, entre guerre et paix (ในภาษาฝรั่งเศส) หรือ "Cambodia: Between War and Peace" (ในภาษาอังกฤษ) เป็นภาพยนต์สารคดีฝรั่งเศสที่ฉายใน พ.ศ. 2534 กำกับโดยริที ปัญ ภาพยนต์เริ่มจากปลายปี พ.ศ. 2534 ซึ่งเป็นเวลาที่พระนโรดม สีหนุเสด็จนิวัติกัมพูชา จากนั้นได้ตั้งคำถามเกี่ยวกับประชาชนกัมพูชา สำรวจถึงความโหดร้ายและผลกระทบของเขมรแดงต่อพวกเขา และอนาคตที่กำลังก้าวไป
สโมสรวอลเลย์บอลพิษณุโลก
สโมสรวอลเลย์บอลพิษณุโลก (หรือ สโมสรวอลเลย์บอลราชมงคลล้านนา พิษณุโลก ตามชื่อผู้สนับสนุน) เป็นสโมสรวอลเลย์บอลในประเทศไทย ปัจจุบันเล่นอยู่ในวอลเลย์บอลไทยแลนด์ลีก"ข้อมูล ณ เดือนพฤศจิกายน พ.ศ. 2560"
จัสต์กิฟมีอะรีซัน
"จัสต์กิฟมีอะรีซัน" () เป็นเพลงที่เขียนและร้องโดยนักร้องอเมริกัน พิงก์ ร้องร่วมกับนักร้องนำวงฟัน เนต รูส เพลงเป็นซิงเกิลที่สามของสตูดิโออัลบั้มชุดที่หก "เดอะทรูธอะเบาต์เลิฟ" (ค.ศ. 2012) "จัสต์กิฟมีอะรีซัน" เป็นเพลงป็อปบัลลาดที่นักร้องทั้งสองคนเขียนด้วยกันและได้เจฟฟ์ บาสเกอร์ โปรดิวซ์ให้ เพลงเริ่มต้นด้วยเมโลดีแบบง่าย ๆ ที่บรรเลงด้วยเปียโน ขณะที่พิงก์เริ่มร้องที่ท่อนเวิร์สแรก และเมื่อเข้าท่อนคอรัส เพลงจึงมีเสียงกลองสังเคราะห์และเบส ท่อนเวิร์สที่สองร้องโดยรูส และท่อนที่เหลือร้องคู่กัน เพลงจบลงด้วยเสียงเปียโนบรรเลงเดี่ยวคล้าย ๆ กับท่อนเริ่มเพลง เพลงมีความยาว 4 นาที 2 วินาที เมื่อเพลงออกจำหน่าย เพลงติดชาร์ตในหลายประเทศเนื่องจากมียอดขายดิจิตอลสูง เพลงมีเนื้อหาเกี่ยวกับความต้องการที่จะประคับประคองความสัมพันธ์ไว้แม้ว่ามันดูเหมือนว่าจะจบลง
เพลงได้รับคำชมอย่างเด่นชัด นักวิจารณ์มากมายจัดให้เป็นเพลงที่ดีที่สุดในอัลบั้ม เพลงประสบความสำเร็จทั่วโลก ติดอันดับหนึ่งใน 20 ประเทศ ได้แก่ สหรัฐอเมริกา ออสเตรีย เชก ไอซ์แลนด์ ไอร์แลนด์ เลบานอน อิตาลี ลักเซมเบิร์ก เม็กซิโก เนเธอร์แลนด์ นิวซีแลนด์ โปแลนด์ โปรตุเกส สกอตแลนด์ สโลวาเกีย สวีเดน ออสเตรเลีย และแคนาดา และติดในห้าอันดับแรกใน 10 ประเทศ ได้แก่ สหราชอาณาจักร เบลเยียม บราซิล เดนมาร์ก ฟินแลนด์ ฝรั่งเศส อิสราเอล นอร์เวย์ สวิตเซอร์แลนด์ และสเปน ในสหรัฐฯ เพลงนี้เป็นเพลงที่สี่ของพิงก์ที่ขึ้นอันดับหนึ่งบนชาร์ตบิลบอร์ดฮอต 100 และเป็นเพลงอันดับหนึ่งเพลงที่สามบนชาร์ตบิลบอร์ดดิจิตอลซองส์ ถัดจากเพลง "โซว็อต" (ค.ศ. 2008) และ "ฟักกินเพอร์เฟ็กต์" (ค.ศ. 2010) เพลง "จัสต์กิฟมีอะรีซัน" ขายได้มากกว่า 4 ล้านหน่วยดิจิตอลในสหรัฐอเมริกา และเป็นหนึ่งในซิงเกิลที่ขายดีที่สุดตลอดกาล ด้วยยอดขายมากกว่า 10 ล้านหน่วย
เพลง "จัสต์กิฟมีอะรีซัน" ชนะรางวัลบิลบอร์ดมิดเยียร์อะวอดส์ สาขา Favorite Hot 100 No. 1 Single ได้เข้าชิงรางวัลแกรมมีสาขา Best Pop Duo/Group Performance และ Song of the Year at the 2014 ซึ่งในงานประกาศรางวัลดังกล่าว พิงก์และเนต รูสได้ร้องเพลงหลังจากร้องเพลง "ทราย" เวอร์ชันพิเศษ
มิวสิกวิดีโอเพลง "จัสต์กิฟมีอะรีซัน" นำเสนอเนต รูส และสามีของพิงก์ ซึ่งเป็นนักแข่งมอเตอร์ครอสชื่อ แครี ฮาร์ต อยู่ในฉากโรแมนติกที่ดูเหมือนหนองน้ำจำลอง วิดีโอชนะรางวัลเอ็มทีวีวิดีโอมิวสิกอะวอดส์ สาขา Best Collaboration ในปี ค.ศ. 2013
สกุลสะเดาดิน
สกุลสะเดาดิน หรือ "Glinus" เป็นสกุลของพืชในวงศ์ Molluginaceae พืชในสกุลนี้มักเรียกด้วยชื่อสามัญในภาษาอังกฤษว่า sweetjuice เป็นไม้ล้มลุกฤดูเดียว ผลเป็นแบบแคปซูล มีเมล็ดรูปไตจำนวนมาก ใช้รับประทานได้
วงศ์สะเดาดิน
วงศ์สะเดาดิน หรือ "()" เป็นวงศ์ของพืชมีดอก ในระบบ APG จัดให้วงศ์นี้อยู่ในอันดับ Caryophyllales ในเคลดพืชใบเลี้ยงคู่แท้ มีสมาชิก 100 สปีชีส์ แต่เดิมวงศ์นี้เคยรวมอยู่กับวงศืที่ใหญ่กว่าคือวงศ์ Aizoaceae.
กีฬายูโรเปียนเกมส์ 2015
ยูโรเปียนเกมส์ 2015 (; ) การแข่งขันกีฬายูโรเปียนเกมส์ครั้งที่ 1 จัดขึ้นที่กรุงบากู ประเทศอาเซอร์ไบจาน เป็นการแข่งขันมหกรรมกีฬาที่ยิ่งใหญ่ที่สุดในทวีปยุโรปครั้งแรก โดยจัดระหว่างวันที่ 12 มิถุนายน - 28 มิถุนายน ค.ศ. 2015 และจะมีนักกีฬาเข้าร่วมแข่งขันมากกว่า 6,000 คนจาก 50 ประเทศ ใน 20 ชนิดกีฬา
บากูได้รับสิทธิในการเป็นเจ้าภาพครั้งแรกในการแข่งขันยูโรเปียนเกมส์ในการประชุมคณะกรรมการโอลิมปิกยุโรป (EOC) จัดขึ้นที่กรุงโรม, ประเทศอิตาลี เมื่อวันที่ 8 ธันวาคม พ.ศ. 2555 ซึ่งมีการจัดขึ้นในทุกสี่ปี และการแข่งขันครั้งต่อไปจะจัดขึ้นใน พ.ศ. 2562
ผลการตัดสินลงคะแนนจาก 48 คะแนน มีผู้ร่วมลงคะแนนทั้งหมด 38 คะแนน แต่มีผู้งดลงคะแนนทั้งหมด 8 คะแนน และอีกสองคนที่งดลงคะแนนคือตัวแทนของประเทศอาร์เมเนียที่จะปฏิเสธในการลงคะแนน
คณะกรรมการจัดการแข่งขันกีฬายูโรเปียนเกมส์ 2015 (ภาษาอังกฤษ:Baku 2015 European Games Operations Committee (BEGOC)) ที่กรุงบากู ประเทศอาเซอร์ไบจาน โดยมีเมห์รีบัน อาลีเยว่า สตรีหมายเลขหนึ่งของสาธารณรัฐอาเซอร์ไบจาน เป็นประธานคณะกรรมการจัดการแข่งขันในครั้งนี้
การแข่งขันกีฬายูโรเปียนเกมส์ 2015 มีศูนย์กีฬาทั้งหมด 4 แห่งและมีสนามกีฬา 18 แห่ง โดยมีการสร้างสนามใหม่ถาวรถึง 5 แห่งคือ สนามกีฬาโอลิมปิกบากู,สนามกีฬายิมนาสติกแห่งชาติ,ศูนย์กีฬาทางน้ำบากู,ศูนย์ยิงปืนบากู และบีเอ็มเอ็กซ์เวโลพาร์ค และสนามชั่วคราวถึง 6 แห่งคือ สนามกีฬาโปโลน้ำ,สนามกีฬาชายหาด,สนามกีฬาบาสเกตบอล,จักรยานเสือภูเขาเวโลพาร์ค,สนามไตรกีฬา และสนามจักรยานถนน
พิธีเปิดจะจัดขึ้นในวันที่ 12 มิถุนายน ณ สนามกีฬาแห่งชาติบากู ซึ่งมีประธานาธิดีอิลฮัม อะลีเยฟ เป็นประธานเปิดการแข่งขัน พิธีเปิดครั้งนี้มี Papaioannou Dimitris เป็นผู้กำกับซึ่งเคยร่วมงานพิธีเปิดกีฬาโอลิมปิก 2004 และนักร้องที่มีชื่อเสียง เลดี้ กาก้า ร้องเพลง" Imagine " ของจอห์น เลนนอน ในพิธีเปิดครั้งนี้มีการถ่ายทอดสดการแข่งขันอย่างเป็นทางการในยูทูบอีกด้วย 
พิธีปิดจะจัดขึ้นในวันที่ 28 มิถุนายน ณ สนามกีฬาแห่งชาติบากู โดยมีเจมส์ แฮดลีย์ เป็นผู้กำกับในส่วนพิธีปิด
สัญลักษณ์อย่งเป็นทางการของการแข่งขันครั้งนี้ เปิดตัวเป็นครั้งแรกในวันที่ 16 มิถุนายน 2557 ได้รับการออกแบบโดย Adam Yunusov ซึ่งได้รับแรงบันดาลใจโดยวัฒนธรรมที่เก่าแก่ของประเทศและวัฒนธรรมร่วมสมัย สัญลักษณ์นี้ประกอบด้วยเปลวไฟ , น้ำ , ตำนานนก Simurgh ในผลทับทิม
ตัวนำโชคอย่งเป็นทางการประจำการแข่งขันครั้งนี้เป็นผลทับทิม มีชื่อว่า "นาร์" และอีก 1 ตัว เป็นละมั้ง มีชื่อว่า "เจย์รัน"ยูโรเปียนเกมส์ 2015
สนามกีฬาโอลิมปิกอตาเติร์ก
สนามกีฬาโอลิมปิกอตาเติร์ก () หรือที่รู้จักกันในชื่อ "อะตาเติร์กโอลิมปิยาดสตาดี" ตั้งอยู่ที่เมืองอิสตันบูล ประเทศตุรกี เป็นสนามกีฬาขนาดใหญ่อันดับที่ 2 ของตุรกี ตั้งชื่อตาม มุสตาฟา เคมาล อตาเติร์ก ผู้ก่อตั้งและประธานาธิบดีคนแรกของตุรกี เริ่มก่อสร้างในปี ค.ศ. 1997 แล้วเสร็จในปี ค.ศ. 2002
ในปัจจุบันสนามกีฬาแห่งนี้เป็นสนามกีฬาหลักของฟุตบอลทีมชาติตุรกี
วงศ์ดอกดิน
วงศ์ดอกดิน หรือ "()"เป็นวงศ์ของพืชมีดอกในอันดับ มีสมาชิก 90 สกุล และมากกว่า 2000 สปีชีส์ หลายสกุลในวงศ์นี้เคยยรวมอยู่ในวงศ์ อย่างกว้าง ("sensu lato") พบในเขตอบอุ่นของยูเรเชีย อเมริกาเหนือ อเมริกาใต้ บางส่วนของออสเตรเลีย นิวซีแลนด์ และเขตร้อนของแอฟริกา
วงศ์สนเขา
วงศ์สนเขา หรือ Pinaceae เป็นวงศ์ของไม้ยืนต้นหรือไม้พุ่ม รวมทั้งสนโคนิเฟอร์ ที่มีความสำคัญทางการค้า อยู่ในอันดับ Pinales ซึ่งมีชื่อเดิมว่า Coniferales วงศ์นี้มีพลาสติดในซีฟเซลล์ที่ลักษณะเฉพาะ รูปแบบการเจริญก่อนเป็นเอ็มบริโอและไม่มี bioflavonoids มีสมาชิกประมาณ 220-250 สปีชีส์ และ 11 สกุล
เซอร์ไวเวอร์ ซานฮวนเดลซูร์
เซอร์ไวเวอร์ ซานฮวนเดลซูร์ บลัดปะทะวอเตอร์ () เป็นฤดูกาลที่ 29 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 2 เผ่าจาก 9 คู่ที่มีความสัมพันธ์กันมาก่อน เหมือนเช่นเดียวกันกับฤดูกาลที่ 27 เดิมทีกำหนดผู้เข้าแข่งขันไว้ที่ 20 แต่มีการยืนยันว่า 1 คู่ได้ถูกถอดออกจากการแข่งขันเนื่องจากคำสั่งของทีมแพทย์ และเป็นคู่ที่เพศเหมือนกัน ทำให้ในฤดูกาลนี้เป็นฤดูกาลที่ 2 ต่อจาก เซอร์ไวเวอร์ ฟิจิ ที่เริ่มต้นเกมส์ด้วยเพศชาย-หญิง จำนวนไม่เท่ากัน สถานที่ในการแข่งขันจัดอยู่ที่เดียวกันกับเซอร์ไวเวอร์ นิการากัว และเซอร์ไวเวอร์ ริเดมป์ชันไอแลนด์ เดิมที Redemption Island ได้ถูกนำกลับมาใช้ แต่ได้ยกเลิกกะทันหันก่อนจะเริ่มการถ่ายทำ โดยทีมงาน แต่ก็ได้สร้างสถานที่ไว้แล้ว โดยจะนำเกาะอัปยศกลับมาใช้ ในสถานที่นี้แทน โดยในแต่ละการดวลที่เกาะอัปยศนี้ คู่ของตัวเองที่ถูกส่งมาจากแต่ละเผ่า ต้องสู้กันเอง และผู้ชนะจะได้รางวัลสำหรับทั้งเผ่า ส่วนผู้แพ้จะถูกทิ้งให้อยู่ในเกาะอัปยศนั้น อย่างไรก็ตามผู้ชนะต้องเลือกสมาชิกในเผ่าของตนเอง ส่งไปอยู่ที่เกาะอัปยศ พร้อมกับคู่ของตนที่ดวลแพ้ด้วย ซึ่งบนเกาะจะมีแจกัน 2 ใบที่ทั้ง 2 คนจะต้องเลือก และหนึ่งในนั้นจะมีคำใบ้ให้หาเครื่องรางภูมิคุ้มกัน (เหมือนกับฤดูกาลที่ 18 เซอร์ไวเวอร์ โทแคนติน)
หกสัปดาห์ก่อนวันออกอากาศจริง ในวันที่ 12 สิงหาคม 2557 มีทีมงานประมาณ 20 คนซึ่งทำงานกับรายการนี้มาตั้งแต่ฤดูกาลแรกในปี 2000 ได้ออกมาประท้วงให้มีการเพิ่มสวัสดิการด้านสุขภาพและรายได้ประจำ หลังจากที่ได้อยู่ร่วมกับบริษัทมานาน และขู่ว่าจะไม่ทำการออกอากาศรายการตามฝัง แต่แล้วในที่สุดการประท้วงก็ได้สลายตัวในวันที่ 13 สิงหาคม 2557 และรายการยังคงออกอากาศตามตารางเช่นเดิม โดยเริ่มตอนแรกด้วยความยาว 90 นาที
ปลาซิวข้าวสารญี่ปุ่น
ปลาซิวข้าวสารญี่ปุ่น หรือ ปลาซิวข้าวสารจิ๋ว (; ; โรมะจิ: "Medaka"; ) เป็นปลาน้ำจืดขนาดเล็กชนิดหนึ่ง ในวงศ์ปลาซิวข้าวสาร ( Adrianichthyidae)
จัดเป็นปลาชนิดแรกที่ถูกค้นพบและศึกษาในวงศ์นี้ โดยพบในนาข้าวประเทศญี่ปุ่น อันเป็นที่มาของชื่อสามัญ "ปลาข้าวสาร" หรือ "ปลาซิวข้าวสาร" และถือเป็นชนิดต้นแบบของสกุล "Oryzias" ด้วย
เป็นปลาที่มีขนาดเล็ก ความยาวไม่เกิน 3 เซนติเมตร พบในแหล่งน้ำที่มีอุณหภูมิประมาณ 20 องศาเซลเซียส มีถิ่นกระจายพันธุ์ที่กว้างไกลมาก โดยพบได้ตั้งแต่ประเทศญี่ปุ่น, ยูเรเซีย, จีน, เกาหลี, ลาว และภาคตะวันออกเฉียงเหนือของไทย
ฟุตบอลในประเทศเยอรมนี
ฟุตบอลนับเป็นกีฬาที่ได้รับความนิยมมากที่สุดของประเทศเยอรมนี โดยมีสมาคมฟุตบอลเยอรมนี ( หรือ ) เป็นองค์กรบริหารหลักของประเทศ ร่วมกับสมาชิก 6.6 ล้านคน (ประมาณแปดเปอร์เซ็นต์ของประชากร) ที่ได้มีการจัดสโมสรขึ้นกว่า 26,000 สโมสร โดยมีระบบลีก อันประกอบด้วยบุนเดสลีกา บุนเดสลีกาสอง และลีกาสาม ที่อยู่ในระดับสูงสุด โดยผู้ชนะของบุนเดสลีกาจะครองตำแหน่งแชมป์ฟุตบอลเยอรมัน นอกจากนี้ ยังมีการแข่งขันฟุตบอลแห่งชาติ โดยการแข่งขันที่โดดเด่นที่สุดคือเดเอฟเบโพคาล (เยอรมันคัพ) และเดเอฟเอ็ล-ซูเพอร์คุบ (เยอรมันซูเปอร์คัพ)
ส่วนในการแข่งขันระดับนานาชาติ เยอรมนีเป็นหนึ่งในประเทศที่ประสบความสำเร็จด้านฟุตบอลมากที่สุด ซึ่งฟุตบอลทีมชาติเยอรมนีได้เคยชนะการแข่งขันฟุตบอลโลกมาแล้วถึงสี่สมัย (ค.ศ. 1954, 1974, 1990, 2014) เช่นเดียวกับการทำสถิติชนะในฟุตบอลชิงแชมป์แห่งชาติยุโรปมาแล้วถึงสามสมัย (ค.ศ. 1972, 1980, 1996) รวมทั้งฟุตบอลหญิงทีมชาติเยอรมนียังได้ชนะการแข่งขันฟุตบอลโลกหญิงมาแล้วถึงสองสมัย (ค.ศ. 2003, 2007) และทำสถิติเป็นผู้ชนะการแข่งขันฟุตบอลหญิงชิงแชมป์แห่งชาติยุโรปมาแล้วถึงแปดสมัย (ค.ศ. 1989, 1991, 1995, 1997, 2001, 2005, 2009, 2013) ซึ่งเยอรมนีเป็นเพียงประเทศเดียวที่สามารถชนะการแข่งขันฟุตบอลโลกและฟุตบอลชิงแชมป์แห่งชาติยุโรปได้ทั้งประเภททีมชายและทีมหญิง นอกจากนั้น ประเทศเยอรมนียังเคยเป็นเจ้าภาพจัดการแข่งขันฟุตบอลโลก 1974, ฟุตบอลชิงแชมป์แห่งชาติยุโรป 1988 และฟุตบอลโลก 2006 ตลอดจนฟุตบอลหญิงชิงแชมป์แห่งชาติยุโรป 1989, ฟุตบอลหญิงชิงแชมป์แห่งชาติยุโรป 1995, ฟุตบอลหญิงชิงแชมป์แห่งชาติยุโรป 2001 และฟุตบอลโลกหญิง 2011
ฟุตบอลชายหาดชิงแชมป์โลก
ฟุตบอลชายหาดชิงแชมป์โลก () เป็นการแข่งขันฟุตบอลชายหาดระดับโลกที่จัดโดยฟีฟ่า เริ่มจัดครั้งแรกในปี พ.ศ. 2538 ที่ประเทศบราซิล และมีการจัดต่อเนื่องทุก 1 ปี จนถึงปี พ.ศ. 2552 จึงได้เปลี่ยนเป็นจัดทุก 2 ปี
bold year = เจ้าภาพNote:
Win in Common Time W = 3 Points / Win in Extra Time WE = 2 Points / Win in Penalty shoot-out WP = 1 Point / Lose L = 0 Points
โซเม็ง
โซเม็ง 素麺 เส้นหมี่ขาว 素麺; 索麺 ภาษาจีนกลางอ่านว่า ซู่เมี่ยน แปลตามตัวว่า plain noodles
โซเม็ง คือ เส้นหมี่ญี่ปุ่นสีขาวทำมาจากแป้งสาลี ที่เส้นบางมาก เส้นผ่านศูนย์กลางน้อยกว่า 1.3 มิลลิเมตร ปกติเสิร์ฟเป็นบะหมี่เย็น เส้นผ่านศูนย์กลางมีขนาดแตกต่างอย่างชัดเจนระหว่างเส้นโซเม็งกับเส้นหมี่ที่หนากว่าอย่างฮิยามูงิและอูดง ตอนทำ เส้นโซเม็งจะถูกยืดคล้ายกับเส้นอูดงบางชนิด แป้งโด (dough) ถูกยืดด้วยน้ำมันพืชเพื่อให้ได้เส้นที่บางมาก ๆ แล้วนำไปผึ่งลมให้แห้ง
โซเม็งจะกินกันเป็นบะหมี่เย็นร่วมกับน้ำจิ้มรสอ่อน ที่เรียกว่า "สึยุ" สึยุนั้นปกติจะเป็นน้ำซอสที่ทำจากปลาโอแห้ง (คัตสึโอบูชิ) ที่สามารถปรุงรสด้วยต้นหอมญี่ปุ่น ขิง หรือขิงญี่ปุ่น ที่เรียกว่า เมียวงะ ในฤดูร้อน โซเม็งแช่น้ำแข็งจะเป็นที่นิยมในการดับร้อน
โซเม็งเสิร์ฟในซุปร้อน ปกติจะเรียกว่า นิวเม็ง รับประทานกันในฤดูหนาว คล้ายกับโซบะหรืออูดง
นางาชิโซเม็ง 流しそうめん; 流し素麺; 流し索麺 (flowing noodles) ภัตตาคารบางแห่งนำเสนอในฤดูร้อน จะวางเส้นหมี่ในรางไม้ไผ่ยาว ขวางตามยาวของภัตตาคาร ในรางจะมีน้ำเย็นจัดใส ๆ เมื่อเส้นโซเม็งไหลผ่าน ผู้รับประทานจะคีบออกด้วยตะเกียบของพวกเขา แล้วจุ่มเส้นในสึยุ การจับเส้นหมี่ต้องใช้ความคล่องแคล่วพอสมควร แต่เส้นหมี่ที่คีบกันได้ไม่ทันนั้น ปกติแล้วจะไม่ถูกนำมากินอีก ดังนั้นผู้รับประทานจะถูกกดดันให้คีบให้ได้มากที่สุดเท่าที่จะทำได้ ความฟุ่มเฟือยเล็กน้อยได้ถูกคิดขึ้นโดยการใส่เส้นโซเม็งของพวกเขาลงในลำธารจริง ๆ ซึ่งนั่นผู้รับประทานสามารถเพลิดเพลินกับมื้ออาหารของพวกเขา ในสวนที่ถูกจัดไว้อย่างสวยงาม มีการออกแบบเครื่องจำลองประสบการณ์นี้ให้ทำได้ที่บ้าน
โซเม็งคาโบจะ 素麺南瓜; そうめんカボチャ; ソウメンカボチャ เป็นแตงผลรีชนิดหนึ่ง ที่เนื้อแตกเป็นเส้นคล้ายเส้นโซเม็งหรือเส้นสปาเกตตี คำว่า คาโบจะ มาจากคำว่า กัมพูชา ในภาษาญี่ปุ่นใช้หมายถึงฟักทองชนิดหนึ่งที่ชาวโปรตุเกสได้นำพันธุ์จากประเทศกัมพูชามาปลูกในญี่ปุ่น (ฟักทองเป็นพืชที่มีถิ่นกำเนิดในทวีปอเมริกา) ส่วนคำว่า 南瓜 ภาษาญี่ปุ่นสามารถอ่านได้ว่า นังกะ (หรือ โบบูระ) ตรงกับภาษาจีนกลางว่า หนานกวา แปลว่า ฟักทอง